Jungango grotai

Jungango grotai () arba Vužoušano grotai – budistinių urvų šventyklų kompleksas rytų Kinijoje, Šansi provincijoje, 16 km į vakarus nuo Datongo, Šili upės slėnyje, Udžou kalno šlaite. Vienas žymiausių Kinijos ankstyvojo budizmo architektūros paminklų.

Šventyklos kompleksas įrengtas 460–494 m., Šiaurės Vėjų dinastijos laikotarpiu, statyboms vadovavo vienuolis Taniao. Uoloje (1 km ruože) iškaltą šventyklą sudaro 53 apskrito arba stačiakampio plano urvai (iš jų – 20 pagrindinių šventyklų), kuriuose yra apie 51 000 akmeninių skulptūrų (tarp jų aukščiausia – 17 m aukščio – Budos statula), sienos puoštos reljefiniu dekoru, tapyba. Komplekse įrengta ~51 tūkst. nišų skulptūroms bei ~1100 mažų urvų. Didžiosios budų skulptūros prilygintos 5 Šiaurės Vėjų karaliams. Šventyklos architektūroje susilieja kinų, indų, senovės graikų meno tradicijos.

2001 m. Jungango grotai įtraukti į UNESCO pasaulio paveldo sąrašą.

 Šaltiniai 

Kategorija:Budizmo šventovės